
  Plx 677
BIROULUI  PERMANENT

AL

CAMEREI  DEPUTAŢILOR

    Vă înaintăm, alăturat, raportul suplimentar asupra propunerii legislative privind recuperarea unor procente din impozitul pe venituri din salarii şi venituri asimilate acestora, retrimisă spre dezbatere în fond cu adresa nr. PLx.677 din 23 aprilie 2014, înregistrată sub nr. 4c-2/265 din 23 aprilie 2014, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE,

Gheorghe-Eugen NICOLĂESCU
[image: image2.png]



PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
Bucureşti,      4.06.2014   

Nr. 4c-2/265
Plx 677
RAPORT SUPLIMENTAR
asupra propunerii legislative  privind recuperarea unor procente din impozitul pe venituri din salarii şi venituri asimilate acestora
    
       În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanţe şi bănci a fost sesizată, spre dezbatere în fond, cu propunerea legislativă privind recuperarea unor procente din impozitul pe venituri din salarii şi venituri asimilate acestora, trimisă spre dezbatere în fond cu adresa nr. PLx.677 din 23 decembrie 2013, înregistrată sub nr. 4c-2/807 din 23 decembrie 2013.


       In data de 18 februarie 2014, Comisia pentru buget, finanţe şi bănci a propus Plenului Camerei Deputaţilor respingerea propunerii legislative.


      In şedinţa din ziua de 23 aprilie 2014, în temeiul art.70 din Regulamentul Camerei Deputaţilor, republicat, Plenul Camerei a hotărât retrimiterea la Comisie a propunerii legislative în vederea reexaminării şi depunerii unui nou raport.

Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
    Consiliul Legislativ, prin avizul nr. 1022 din 27 septembrie 2013, a avizat favorabil propunerea legislativă. 
    Propunerea legislativă supusă dezbaterii are ca obiect de reglementare stabilirea cadrului legal pentru recuperarea unor procente din impozitul pe venituri din salarii şi venituri similare acestora, după încheierea unui an fiscal, pentru persoanele care au copii minori în întreţinere.

În conformitate cu prevederile art. 61 din Regulamentul Camerei Deputaţilor, republicat, membrii Comisiei au reexaminat propunerea legislativă menţionată mai sus, în şedinţa din 3 iunie 2014.
Din totalul de 34 de membri ai Comisiei pentru buget, finanţe şi bănci au fost prezenţi la dezbateri  32 deputaţi.
În raport cu obiectul şi conţinutul său, propunerea legislativă face parte din categoria legilor ordinare.
La dezbaterea acestei iniţiative legislative a fost prezent, în calitate de reprezentant al Ministerului Finanţelor Publice, domnul Ion Ghizdeanu, preşedinte al Comisiei Naţionale de Prognoză.
    În urma reexaminării iniţiativei legislative şi a opiniilor exprimate, membrii Comisiei propun, cu majoritate de voturi, să supună spre dezbatere şi adoptare Plenului Camerei Deputaţilor respingerea iniţiativei legislative deoarece măsura propusă ar conduce la un tratament discriminatoriu faţă de persoanele fizice care obţin alte categorii de venituri supuse impozitării. Este de menţionat faptul că în prezent, prin Legea nr.571/2003 privind Codul fiscal, cu modificările şi completările ulterioare, este reglementat dreptul persoanelor fizice rezidente române, cu domiciliul în România, de a beneficia de o deducere personală din impozitul pe venituri, acordată pentru fiecare lună a perioadei impozabile, nivelul acestei deduceri fiind diferenţiat funcţie de numărul de persoane aflate în întreţinerea persoanei fizice respective.

